સાઉથ મુંબઈમાં ટ્રાફિકની સમસ્યા વધતી દેખાય છે જેના પર રોક લાવવામાં પ્રશાસન નાકામ છે એવું સ્થાનિક લોકોનું માનવું છે. કાલબાદેવીની પહેલી ક્રૉસ લેનમાં ટ્રાફિકની સમસ્યા હંમેશની થઈ ગઈ છે. સમય સાથે વધતી આ રામાયણથી સ્થાનિક લોકોએ હાલાકી વેઠવી પડે છે. રોડ પર આડેધડ વાહનો ઊભાં હોય છે. સ્થાનિક લોકોના કહેવા મુજબ દુકાનોમાં આવેલા ગ્રાહકો કરતાં દુકાનદારોનાં પોતાનાં વાહનો રોડ પર ઊભાં હોવાથી ટ્રાફિકની સમસ્યા ઊભી જ રહે છે.